CELEX: 32015R2439
Language: el
Date: 2015-10-12 00:00:00
Title: Κατ' εξουσιοδότηση κανονισμός (ΕΕ) 2015/2439 της Επιτροπής, της 12ης Οκτωβρίου 2015, για τη θέσπιση σχεδίου απορρίψεων για ορισμένους τύπους βενθοπελαγικής αλιείας στα Νοτιοδυτικά Ύδατα

23.12.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 336/36
            
         ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2015/2439 ΤΗΣ ΕΠΙΤΡΟΠΉΣ
   της 12ης Οκτωβρίου 2015
   για τη θέσπιση σχεδίου απορρίψεων για ορισμένους τύπους βενθοπελαγικής αλιείας στα Νοτιοδυτικά Ύδατα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την κοινή αλιευτική πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (1), και ιδίως το άρθρο 15 παράγραφος 6 και το άρθρο 18 παράγραφοι 1 και 3,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) αριθ. 1380/2013 αποσκοπεί στην προοδευτική εξάλειψη των απορρίψεων σε όλους τους τύπους αλιείας της ΕΕ, μέσω της θέσπισης υποχρέωσης εκφόρτωσης για τα αλιεύματα ειδών που υπόκεινται σε όρια αλιευμάτων.
            
         
               (2)
            
            
               Το άρθρο 15 παράγραφος 6 του κανονισμού (ΕΕ) αριθ. 1380/2013 εξουσιοδοτεί την Επιτροπή να εγκρίνει σχέδια απορρίψεων μέσω κατ' εξουσιοδότηση πράξεων για περίοδο που δεν υπερβαίνει τα τρία έτη, με βάση κοινές συστάσεις από τα κράτη μέλη, σε συνεννόηση με τα οικεία γνωμοδοτικά συμβούλια.
            
         
               (3)
            
            
               Το Βέλγιο, η Ισπανία, η Γαλλία, οι Κάτω Χώρες και η Πορτογαλία έχουν άμεσο συμφέρον στη διαχείριση της αλιείας στα Νοτιοδυτικά Ύδατα. Τα εν λόγω κράτη μέλη υπέβαλαν κοινή σύσταση προς την Επιτροπή, κατόπιν διαβούλευσης με το γνωμοδοτικό αυμβούλιο για τα Νοτιοδυτικά Ύδατα. Οι επιστημονικές γνωμοδοτήσεις των αρμόδιων επιστημονικών οργάνων εξετάστηκαν από την Επιστημονική, Τεχνική και Οικονομική Επιτροπή Αλιείας (ΕΤΟΕΑ). Τα μέτρα που περιλαμβάνει η κοινή σύσταση συνάδουν με το άρθρο 15 παράγραφος 6 του κανονισμού (ΕΕ) αριθ. 1380/2013 και, ως εκ τούτου, σύμφωνα με το άρθρο 18 παράγραφος 3 του εν λόγω κανονισμού, θα πρέπει να περιληφθούν στον παρόντα κανονισμό.
            
         
               (4)
            
            
               Όσον αφορά τα Νοτιοδυτικά Ύδατα, σύμφωνα με το άρθρο 15 παράγραφος 1 στοιχείο γ) του κανονισμού (ΕΕ) αριθ. 1380/2013, η υποχρέωση εκφόρτωσης εφαρμόζεται για τα είδη που προσδιορίζουν την αλιεία το αργότερο από την 1η Ιανουαρίου 2016. Σύμφωνα με την κοινή σύσταση, το σχέδιο απορρίψεων θα πρέπει να καλύπτει την αλιεία γλώσσας, μπακαλιάρου μερλούκιου και καραβίδας (μόνον εντός των περιοχών κατανομής αποθεμάτων που αναφέρονται ως «λειτουργικές μονάδες») στις διαιρέσεις ICES VIIIa, b, d, e, καραβίδας στις διαιρέσεις ICES VIIIc και IXa (μόνον εντός των λειτουργικών μονάδων), γλώσσας και ευρωπαϊκής χωματίδας στη διαίρεση ICES IXa και μπακαλιάρου μερλούκιου στις διαιρέσεις ICES VIIIc και IXa.
            
         
               (5)
            
            
               Στην κοινή σύσταση προτείνεται η εξαίρεση από την υποχρέωση εκφόρτωσης για την καραβίδα που αλιεύεται από τράτες στις υποπεριοχές ICES VIII και IX, καθώς σύμφωνα με τα υπάρχοντα επιστημονικά στοιχεία τα ποσοστά επιβίωσης μπορεί να είναι υψηλά, αν ληφθούν υπόψη τα χαρακτηριστικά των εργαλείων με τα οποία αλιεύεται αυτό το είδος, οι αλιευτικές πρακτικές και το οικοσύστημα. Η ΕΤΟΕΑ καταλήγει στην αξιολόγησή της στο συμπέρασμα ότι χρειάζονται περισσότερες μελέτες προκειμένου να ενισχυθούν τα υπάρχοντα ευρήματα, και σημειώνει ότι οι μελέτες αυτές είναι σε εξέλιξη ή έχουν προγραμματιστεί. Ως εκ τούτου, η εν λόγω εξαίρεση θα πρέπει να περιληφθεί στον κανονισμό για το έτος 2016, συνοδευόμενη από διάταξη που θα καλεί τα οικεία κράτη μέλη να υποβάλουν περαιτέρω στοιχεία στην Επιτροπή ώστε να δοθεί στην ΕΤΟΕΑ η δυνατότητα να αξιολογήσει πλήρως τα στοιχεία που δικαιολογούν την εξαίρεση.
            
         
               (6)
            
            
               Η κοινή σύσταση περιλαμβάνει τρεις εξαιρέσεις de minimis από την υποχρέωση εκφόρτωσης για ορισμένους τύπους αλιείας και έως ορισμένα επίπεδα. Η ΕΤΟΕΑ εξέτασε τα στοιχεία που υπέβαλαν τα κράτη μέλη και κατέληξε στο συμπέρασμα ότι η κοινή σύσταση περιελάμβανε αιτιολογημένα επιχειρήματα σχετικά με τις δυσχέρειες όσον αφορά τη βελτίωση της επιλεκτικότητας, σε συνδυασμό με το δυσανάλογο κόστος διαχείρισης των ανεπιθύμητων αλιευμάτων. Υπό το πρίσμα των ανωτέρω, είναι σκόπιμο να καθοριστούν οι εξαιρέσεις de minimis με βάση το ποσοστό που προτείνεται στην κοινή σύσταση και σε επίπεδα που δεν υπερβαίνουν τα επιτρεπόμενα δυνάμει του άρθρου 15 παράγραφος 1 του κανονισμού (ΕΕ) αριθ. 1380/2013.
            
         
               (7)
            
            
               Η εξαίρεση de minimis για τη γλώσσα, με ανώτατο όριο το 5 % των συνολικών ετήσιων αλιευμάτων του εν λόγω είδους με σκάφη που αλιεύουν αυτό το είδος στις διαιρέσεις ICES VIIIa και VIIIb με δοκότρατες και τράτες βυθού, στηρίζεται στο γεγονός ότι είναι πολύ δύσκολο να επιτευχθεί βιώσιμη αύξηση της επιλεκτικότητας. Η ΕΤΟΕΑ κατέληξε στο συμπέρασμα ότι τα αποδεικτικά στοιχεία είναι επαρκή για να δικαιολογηθεί η αιτούμενη εξαίρεση. Ως εκ τούτου, η εν λόγω εξαίρεση θα πρέπει να περιληφθεί στον παρόντα κανονισμό.
            
         
               (8)
            
            
               Η εξαίρεση de minimis για τη γλώσσα, με ανώτατο όριο το 3 % των συνολικών ετήσιων αλιευμάτων του εν λόγω είδους με σκάφη που αλιεύουν αυτό το είδος στις διαιρέσεις ICES VIIIa και VIIIb με μανωμένα δίχτυα και απλάδια, στηρίζεται στο γεγονός ότι είναι πολύ δύσκολο να επιτευχθεί βιώσιμη αύξηση της επιλεκτικότητας. Η ΕΤΟΕΑ κατέληξε στο συμπέρασμα ότι τα αποδεικτικά στοιχεία είναι επαρκή για να δικαιολογηθεί η αιτούμενη εξαίρεση. Ως εκ τούτου, η εν λόγω εξαίρεση θα πρέπει να περιληφθεί στον παρόντα κανονισμό.
            
         
               (9)
            
            
               Η εξαίρεση de minimis για τον μπακαλιάρο μερλούκιο, με ανώτατο όριο το 7 % των συνολικών ετήσιων αλιευμάτων του εν λόγω είδους για το 2016 και το 2017 και το 6 % για το 2018, με σκάφη που αλιεύουν αυτό το είδος στις υποπεριοχές ICES VIII και IX με τράτες, στηρίζεται στο γεγονός ότι είναι πολύ δύσκολο να επιτευχθεί βιώσιμη αύξηση της επιλεκτικότητας. Από τα υποβληθέντα στοιχεία συνάγεται ότι η αύξηση της επιλεκτικότητας των εν λόγω τύπων αλιείας θα οδηγούσε σε απώλειες εμπορεύσιμων ιχθύων οι οποίες θα μπορούσαν να καταστήσουν την αλιεία ασύμφορη. Επιπλέον, η ΕΤΟΕΑ επισήμανε ότι τα στοιχεία αυτά θα πρέπει να συμπληρωθούν με περαιτέρω μελέτες επιλεκτικότητας των εν λόγω τύπων αλιείας. Ως εκ τούτου, η εν λόγω εξαίρεση θα πρέπει να περιληφθεί στον κανονισμό, συνοδευόμενη από διάταξη που θα καλεί τα οικεία κράτη μέλη να υποβάλουν περαιτέρω στοιχεία στην Επιτροπή ώστε να δοθεί στην ΕΤΟΕΑ η δυνατότητα να αξιολογήσει πλήρως τα στοιχεία που δικαιολογούν την εξαίρεση.
            
         
               (10)
            
            
               Επειδή τα μέτρα που προβλέπει ο παρών κανονισμός έχουν άμεσο αντίκτυπο στις οικονομικές δραστηριότητες που συνδέονται με τον προγραμματισμό της αλιευτικής περιόδου των σκαφών της Ένωσης, ο παρών κανονισμός θα πρέπει να αρχίσει να ισχύει αμέσως μετά τη δημοσίευσή του. Ο παρών κανονισμός θα πρέπει να εφαρμοστεί από την 1η Ιανουαρίου 2016 προκειμένου να συμμορφωθεί με τα χρονικά πλαίσια που καθορίζονται στο άρθρο 15 του κανονισμού (ΕΕ) αριθ. 1380/2013. Σύμφωνα με το άρθρο 15 παράγραφος 6 του εν λόγω κανονισμού, ο παρών κανονισμός θα πρέπει να ισχύει για περίοδο που δεν υπερβαίνει τα τρία έτη,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Πεδίο εφαρμογής
   Ο παρών κανονισμός καθορίζει τις λεπτομέρειες εφαρμογής της υποχρέωσης εκφόρτωσης, η οποία προβλέπεται στο άρθρο 15 παράγραφος 1 του κανονισμού (ΕΕ) αριθ. 1380/2013, και εφαρμόζεται στα Νοτιοδυτικά Ύδατα, όπως ορίζεται στο άρθρο 4 παράγραφος 2 στοιχείο δ) του εν λόγω κανονισμού, στους τύπους αλιείας που απαριθμούνται στο παράρτημα του παρόντος κανονισμού.
   Άρθρο 2
   Εξαίρεση που συνδέεται με το ποσοστό επιβίωσης
   1.   Η εξαίρεση από την υποχρέωση εκφόρτωσης που προβλέπεται στο άρθρο 15 παράγραφος 4 στοιχείο β) του κανονισμού (ΕΕ) αριθ. 1380/2013 για είδη για τα οποία τα επιστημονικά στοιχεία δείχνουν υψηλά ποσοστά επιβίωσης εφαρμόζεται το 2016 στην καραβίδα (Nephrops norvegicus) που αλιεύεται στις υποπεριοχές ICES VIII και IX με τράτες (κωδικοί αλιευτικών εργαλείων (2): OTB, OTT, PTB, TBN, TBS, TB, OT, PT και TX).
   2.   Τα κράτη μέλη που έχουν άμεσο διαχειριστικό συμφέρον στα Νοτιοδυτικά Ύδατα υποβάλλουν, έως την 1η Μαΐου 2016, πρόσθετα επιστημονικά στοιχεία που δικαιολογούν την εξαίρεση που προβλέπεται στην παράγραφο 1. Η Επιστημονική, Τεχνική και Οικονομική Επιτροπή Αλιείας (ΕΤΟΕΑ) αξιολογεί τα κοινοποιούμενα επιστημονικά στοιχεία έως την 1η Σεπτεμβρίου 2016.
   Άρθρο 3
   Εξαιρέσεις de minimis
   1.   Κατά παρέκκλιση του άρθρου 15 παράγραφος 1 του κανονισμού (ΕΕ) αριθ. 1380/2013, μπορούν να απορρίπτονται οι ακόλουθες ποσότητες:
   
               α)
            
            
               για τη γλώσσα (Solea solea), έως και 5 % των συνολικών ετήσιων αλιευμάτων του εν λόγω είδους με σκάφη που χρησιμοποιούν δοκότρατα (κωδικός αλιευτικού εργαλείου: TBB) και τράτες βυθού (κωδικοί αλιευτικών εργαλείων: OTB, OTT, PTB, TBN, TBS, TB, OT, PT και TX) και αλιεύουν αυτό το είδος στις διαιρέσεις ICES VIIIa και VIIIb·
            
         
               β)
            
            
               για τη γλώσσα (Solea solea), έως και 3 % των συνολικών ετήσιων αλιευμάτων του εν λόγω είδους με σκάφη που χρησιμοποιούν μανωμένα δίχτυα και απλάδια (κωδικοί αλιευτικών εργαλείων: GNS, GN, GND, GNC, GTN, GTR και GEN) και αλιεύουν αυτό το είδος στις διαιρέσεις ICES VIIIa και VIIIb·
            
         
               γ)
            
            
               για τον μπακαλιάρο μερλούκιο (Merluccius merluccius), έως 7 % των συνολικών ετήσιων αλιευμάτων του εν λόγω είδους, κατ' ανώτατο όριο, το 2016 και το 2017 και έως 6 % των συνολικών ετήσιων αλιευμάτων του εν λόγω είδους, κατ' ανώτατο όριο, το 2018 με σκάφη που χρησιμοποιούν τράτες (κωδικοί αλιευτικών εργαλείων: OTT, OTB, PTB, OT, PT, TBN, TBS, TX, SSC, SPR, TB, SDN, SX και SV) που αλιεύουν αυτό το είδος στις υποπεριοχές ICES VIII και IX.
            
         2.   Τα κράτη μέλη που έχουν άμεσο διαχειριστικό συμφέρον στα Νοτιοδυτικά Ύδατα υποβάλλουν στην Επιτροπή, έως την 1η Μαΐου 2016, πρόσθετα στοιχεία σχετικά με τις απορρίψεις και κάθε άλλη σχετική επιστημονική πληροφορία που δικαιολογεί την εξαίρεση που προβλέπεται στην παράγραφο 1 στοιχείο γ). Η Επιστημονική, Τεχνική και Οικονομική Επιτροπή Αλιείας (ΕΤΟΕΑ) αξιολογεί τα εν λόγω δεδομένα έως την 1η Σεπτεμβρίου 2016.
   Άρθρο 4
   Σκάφη που υπόκεινται στην υποχρέωση εκφόρτωσης
   1.   Τα κράτη μέλη καθορίζουν, σύμφωνα με τα κριτήρια που προβλέπονται στο παράρτημα του παρόντος κανονισμού, τα σκάφη που υπόκεινται στην υποχρέωση εκφόρτωσης για κάθε συγκεκριμένο τύπο αλιείας.
   2.   Έως τις 31 Δεκεμβρίου 2015, τα κράτη μέλη υποβάλλουν στην Επιτροπή και στα άλλα κράτη μέλη, μέσω του ασφαλούς δικτυακού τόπου ελέγχου της Ένωσης, τους καταλόγους των σκαφών που καθορίζονται σύμφωνα με την παράγραφο 1 για κάθε συγκεκριμένο τύπο αλιείας που περιλαμβάνεται στο παράρτημα. Τα κράτη μέλη επικαιροποιούν τους εν λόγω καταλόγους.
   Άρθρο 5
   Έναρξη ισχύος
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2016 έως τις 31 Δεκεμβρίου 2018.
   Το άρθρο 4 εφαρμόζεται από την ημερομηνία έναρξης ισχύος του παρόντος κανονισμού.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Οκτωβρίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 354 της 28.1.2013, σ. 22.
   
      (2)  Οι κωδικοί αλιευτικών εργαλείων που χρησιμοποιούνται στον παρόντα κανονισμό καθορίζονται από τον Οργανισμό Τροφίμων και Γεωργίας των Ηνωμένων Εθνών.
   
      ΠΑΡΑΡΤΗΜΑ
      
         Τύποι αλιείας που υπόκεινται στην υποχρέωση εκφόρτωσης
      
      
                  α)
               
               
                  Τύποι αλιείας στις διαιρέσεις ICES VIIIa, b, d και e
                  
                              Αλιεία (είδος)
                           
                           
                              Κωδικός αλιευτικού εργαλείου
                           
                           
                              Περιγραφή αλιευτικού εργαλείου
                           
                           
                              Μέγεθος ματιών
                           
                           
                              Υποχρέωση εκφόρτωσης
                           
                        
                              Γλώσσα
                              (Solea solea)
                           
                           
                              OTB, OTT, PTB, TBN, TBS, TB, OT, PT, TX
                           
                           
                              Όλες οι τράτες βυθού
                           
                           
                              Μέγεθος ματιών μεταξύ 70 mm και 100 mm
                           
                           
                              Όλα τα αλιεύματα γλώσσας υπόκεινται στην υποχρέωση εκφόρτωσης
                           
                        
                              TBB
                           
                           
                              Όλες οι δοκότρατες
                           
                           
                              Μέγεθος ματιών μεταξύ 70 mm και 100 mm
                           
                        
                              GNS, GN, GND, GNC, GTN, GTR, GEN
                           
                           
                              Όλα τα μανωμένα δίχτυα & τα απλάδια δίχτυα
                           
                           
                              Μέγεθος ματιών μεγαλύτερο ή ίσο των 100 mm
                           
                        
                              Μπακαλιάρος μερλούκιος
                              (Merluccius merluccius)
                           
                           
                              OTT, OTB, PTB, SDN, OT, PT, TBN, TBS, TX, SSC, SPR, TB, SX, SV
                           
                           
                              Όλες οι τράτες βυθού & οι γρίποι
                           
                           
                              Μέγεθος ματιών μεγαλύτερο ή ίσο των 100 mm
                           
                           
                              Όλα τα αλιεύματα μπακαλιάρου μερλούκιου υπόκεινται στην υποχρέωση εκφόρτωσης
                           
                        
                              LL, LLS
                           
                           
                              Όλα τα παραγάδια
                           
                           
                              Όλα
                           
                        
                              GNS, GN, GND, GNC, GTN, GEN
                           
                           
                              Όλα τα απλάδια δίχτυα
                           
                           
                              Μέγεθος ματιών μεγαλύτερο ή ίσο των 100 mm
                           
                        
                              Καραβίδα (Nephrops norvegicus)
                              μόνον εντός των λειτουργικών μονάδων
                           
                           
                              OTB, OTT, PTB, TBN, TBS, TB, OT, PT, TX
                           
                           
                              Όλες οι τράτες βυθού
                           
                           
                              Μέγεθος ματιών μεγαλύτερο ή ίσο των 70 mm
                           
                           
                              Όλα τα αλιεύματα καραβίδας υπόκεινται στην υποχρέωση εκφόρτωσης
                           
                        
            
                  β)
               
               
                  Τύποι αλιείας στις διαιρέσεις ICES VIIIc και IXa
                  
                              Αλιεία (είδος)
                           
                           
                              Κωδικός αλιευτικού εργαλείου
                           
                           
                              Περιγραφή αλιευτικού εργαλείου
                           
                           
                              Μέγεθος ματιών
                           
                           
                              Υποχρέωση εκφόρτωσης
                           
                        
                              Καραβίδα
                              (Nephrops norvegicus)
                              μόνον εντός των λειτουργικών μονάδων
                           
                           
                              OTB, PTB, OTT, TBN, TBS, OT, PT, TX TB
                           
                           
                              Όλες οι τράτες βυθού
                           
                           
                              Μέγεθος ματιών μεγαλύτερο ή ίσο των 70 mm
                           
                           
                              Όλα τα αλιεύματα καραβίδας υπόκεινται στην υποχρέωση εκφόρτωσης
                           
                        
                              Μπακαλιάρος μερλούκιος
                              (Merluccius merluccius)
                           
                           
                              OTT, OTB, PTB, OT, PT, TBN, TBS, TX, SSC, SPR, TB, SDN, SX, SV
                           
                           
                              Όλες οι τράτες βυθού και οι γρίποι
                           
                           
                              Τα σκάφη που πληρούν τα ακόλουθα σωρευτικά κριτήρια:
                              
                                          1.
                                       
                                       
                                          Χρησιμοποιούν μέγεθος ματιών μεγαλύτερο ή ίσο των 70 mm
                                       
                                    
                                          2.
                                       
                                       
                                          Συνολικές εκφορτώσεις μπακαλιάρου μερλούκιου κατά την περίοδο 2013/2014: περισσότερο από το 10 % όλων των ειδών που εκφορτώθηκαν και άνω των 10 μετρικών τόνων
                                       
                                    
                           
                              Όλα τα αλιεύματα μπακαλιάρου μερλούκιου υπόκεινται στην υποχρέωση εκφόρτωσης
                           
                        
                              GNS, GN, GND, GNC, GTN, GEN
                           
                           
                              Όλα τα απλάδια δίχτυα
                           
                           
                              Τα σκάφη που πληρούν τα ακόλουθα σωρευτικά κριτήρια:
                              
                                          1.
                                       
                                       
                                          Χρησιμοποιούν μέγεθος ματιών μεταξύ 80 mm και 99 mm
                                       
                                    
                                          2.
                                       
                                       
                                          Συνολικές εκφορτώσεις μπακαλιάρου μερλούκιου κατά την περίοδο 2013/2014 που υπερβαίνουν το 10 % όλων των ειδών που εκφορτώθηκαν και τους 10 μετρικούς τόνους
                                       
                                    
                        
                              LL, LLS
                           
                           
                              Όλα τα παραγάδια
                           
                           
                              Τα σκάφη που πληρούν τα ακόλουθα σωρευτικά κριτήρια:
                              
                                          1.
                                       
                                       
                                          Άγκιστρο μεγέθους μεγαλύτερου από 3,85 +/– 1,15 μήκος και 1,6 +/– 0,4 πλάτος
                                       
                                    
                                          2.
                                       
                                       
                                          Συνολικές εκφορτώσεις μπακαλιάρου μερλούκιου κατά την περίοδο 2013/20143 που υπερβαίνουν το 10 % όλων των ειδών που εκφορτώθηκαν και τους 10 μετρικούς τόνους
                                       
                                    
                        
            
                  γ)
               
               
                  Τύποι αλιείας στη διαίρεση ICES IXa
                  
                              Αλιεία (είδος)
                           
                           
                              Κωδικός αλιευτικού εργαλείου
                           
                           
                              Περιγραφή αλιευτικού εργαλείου
                           
                           
                              Μέγεθος ματιών
                           
                           
                              Υποχρέωση εκφόρτωσης
                           
                        
                              Γλώσσα (Solea solea) και ευρωπαϊκή χωματίδα (Pleuronectes platessa)
                           
                           
                              GNS, GN, GND, GNC, GTN, GTR, GEN
                           
                           
                              Όλα τα μανωμένα δίχτυα & τα απλάδια δίχτυα
                           
                           
                              Μέγεθος ματιών μεγαλύτερο ή ίσο των 100 mm
                           
                           
                              Όλα τα αλιεύματα γλώσσας και ευρωπαϊκής χωματίδας υπόκεινται στην υποχρέωση εκφόρτωσης